**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2020 ОНЫ 01-Р САРД ХИЙЖ ГҮЙЦЭТГЭСЭН**

**АЖЛЫН МЭДЭЭЛЭЛ**

2020.01.27. Зуунмод.

Аймгийн ИТХ-ын Ажлын албанаас 2020 оны 01 дүгээр сард зохион байгуулалтын дараах асуудлуудыг шийдвэрлэлээ.

Аймгийн иргэдийн Төлөөлөгчдийн Хурлын Тэргүүлэгчдийн 2019 оны 1 дүгээр хуралдаан 1-р сарын 09-ний өдөр 72.7 хувийн ирцтэйгээр хуралдлаа. Тус хуралдаанаар:-

1. Аймгийн иргэдийн Төлөөлөгчдийн Хурал, Тэргүүлэгчдийн Хуралдаанаар 2020 онд хэлэлцэх асуудлын төлөвлөгөө болон үйл ажиллагааны төлөвлөгөөний төсөлд аймгийн Засаг даргаас ирүүлсэн санал, Хурлаас өмнөх онуудад баталсан шийдвэрүүдийг үндэслэн Ажлын албанаас боловсруулсан төслийг хэлэлцээд аймгийн иргэдийн Төлөөлөгчдийн Хурлын хуралдааныг 5 удаа хийх, хуралдаанаар 17 асуудал хэлэлцэхээр, Тэргүүлэгчдийн хуралдааныг 18 удаа хуралдуулж 80 асуудал хэлэлцэхээр шийдвэрлэн аймгийн иргэдийн Төлөөлөгчдийн Хурал, Тэргүүлэгчдийн хуралдаанаар 2020 онд хэлэлцэх асуудлын төлөвлөгөөг нэгдүгээр, үйл ажиллагааны төлөвлөгөөг хоёрдугаар хавсралтын ёсоор тус тус баталж Хурлын болон Тэргүүлэгчдийн 2020 оны төлөвлөгөөнд тусгагдсан хэлэлцэх асуудлуудын бэлтгэлийг бүрэн хангуулж, шинээр боловсруулан батлах бодлогын баримт бичгүүдийн төсөл, тогтоол, шийдвэрүүдийн хэрэгжилтийн тайланг олон нийтээр хэлэлцүүлж саналыг нь тусган, үнэлгээ, дүгнэлт өгүүлж, энэ ажилд иргэд, иргэний нийгмийн болон мэргэжлийн байгууллагуудын оролцоог өргөжүүлж, боловсруулалтын чанарыг хангуулан, аймгийн иргэдийн Төлөөлөгчдийн Хурлын дүрэмд заасан хугацаанд нь өргөн мэдүүлүүлж хэлэлцүүлэх, Үйл ажиллагааны төлөвлөгөөнд тусгагдсан ажлын биелэлтийг бүрэн хангуулж ажиллахыг аймгийн иргэдийн Төлөөлөгчдийн Хурлын Ажлын албанд, төлөвлөгөөнд тусгагдсан өөрийн эрхлэх чиг үүрэг, хариуцсан салбаруудын хүрээний асуудлуудын боловсруулалтын түвшинд хийх хяналт үнэлгээ, хөндлөнгийн дүгнэлтүүдийг заасан хугацаанд чанартай хийн бэлтгэлийг сайтар хангуулж хуралдаанд хэлэлцүүлэх, тус тусын хорооны 2020 оны ажлын төлөвлөгөө гарган хэрэгжилтийг хангаж ажиллахыг Хурлын хороодын дарга нарт даалгав.

2. Аймгийн иргэдийн Төлөөлөгчдийн Хурлын ээлжит Арван зургаадугаар хуралдааныг 2020 оны 02 дугаар сарын 13-нд хуралдуулахаар тогтож тус хуралдаанаар дараах асуудлуудыг хэлэлцэн шийдвэрлэхээр батлав.

-Аймгийн Засаг даргын үйл ажиллагааны хөтөлбөрийн хэрэгжилтийн явцыг дүгнэх тухай

-Аймгийн эдийн засаг, нийгмийг 2019 онд хөгжүүлэх үндсэн чиглэлийн хэрэгжилтийг дүгнэх тухай

-Газрын харилцааны талаар 2019 онд хийсэн ажлыг тайлан, аймгийн Газар зохион байгуулалтын ерөнхий төлөвлөгөөг хэрэгжүүлэх талаар хийх ажлын чиглэл батлах тухай

-Соёл, урлагийн байгууллагуудын орлогыг үнэт цаасаар тооцох журам батлах тухай

3. “Төв соёл” хөтөлбөрийн хэрэгжилтийн явцыг хэлэлцээд соёл гэдэг ойлголтыг байгууллага, иргэдэд хүргэж, хүүхэд залуучуудын харилцаа хандлага, ахмад настнаа хүндлэх, ёс зүйн төлөвшлийг сайжруулах сургалт зохион байгуулах, Хөтөлбөрийн хэрэгжилтийг гаргахдаа бүх сумдад соёлын чиглэлээр хийгдэж буй ажлын тайланг нэгтгэн тайлагнах, хөтөлбөрийн хүрээнд хийгдсэн ажлыг иргэдэд хүргэх, зарлагдсан болзолт уралдааныг бодитой дүгнэж жишиг болсон айл өрхийг нийтэд сурталчлан мэдээлэх ажлыг зохион байгуулах, аймгийн хэмжээнд бүртгэгдсэн соёлын биет болон биет бус өвийг хэвлэл мэдээллийн хэрэгслээр сурталчилаж жуулчдыг татах ажлыг зохион байгуулж ажиллахыг аймгийн Засаг даргад даалган хуралдааны тэмдэглэлээр үүрэг өгөв.

4. Монгол Улсын “Соёлын өвийг хамгаалах тухай хуулийн 20 дугаар зүйл, Боловсрол, соёл, шинжлэх ухааны сайдын 2009 оны 414 дүгээр тушаалын дагуу Төв аймгийн Засаг даргын 2010 оны 04 дүгээр сарын 02-ны өдрийн 162 тоот захирамжаар “Соёлын биет бус өв, түүний тээгчийг тогтоох” аймгийн салбар зөвлөлийг байгуулж ажилласнаас хойш Монгол улсын соёлын биет бус өвийн төлөөллийн үндэсний бүртгэлийн яаралтай хамгаалах шаардлагатай биет бус соёлын өвийн үндэсний бүртгэлийн 5 илэрхийлэлд манай аймагт нийт 616 өвлөн уламжлагч бүртгэгдсэн байгаа бөгөөд Төв аймгийн нутаг дэвсгэрт амьдарч байгаа үндэстэн, угсаатны соёлын биет бус өвийг олж илрүүлэх, судлах, бүртгэн баримтжуулах, хадгалж хамгаалах, өвлүүлэн уламжлуулах, гадаад, дотоодод сурталчлан таниулах зорилгоор “Соёлын биет бус өвийг хамгаалах” аймгийн дэд хөтөлбөр, “Чулуун соёлын өвийг хамгаалах” аймгийн дэд хөтөлбөрүүдийг батлав.

5. Аймгийн хэмжээнд бүртгэгдсэн томуу, томуу төст өвчний талаарх мэдээллийг хэлэлцээд энэ жил томуугийн B вирус зонхилон амьсгалын замын синцитиаль вирус, энтеровирус, риновирус зэрэг 5-6 вирус давхар эргэлтэнд байгаа бөгөөд ялангуяа томуугийн В вирус нь богино хугацаанд хүндэрч, хүнд хэлбэрийн хатгаа өвчин үүсгэж удаан хугацаагаар эмчлэгддэг өвөрмөц онцлогтойгоос гадна Тархвар судлал, лабораторийн тандалт өвчлөлийн хандлагаар цаашид нэмэгдэж болзошгүйг анхаарч аймгийн Онцгой комиссын хуралдаанаар хэлэлцүүлэн шийдвэрлүүлж шаардлагатай арга хэмжээ авч ажиллахыг аймгийн Засаг даргын орлогчид даалган холбогдох үүрэг чиглэлийг өгөв.

6. Газрын нэгдмэл сангийн 2019 оны тайланг хэлэлцээд Аймгийн газрын нэгдмэл санг **7404237** га-гаар,үүнээсхөдөө аж ахуйн газар **5549296.614** га, Хот, тосгон, бусад суурины газар **92250.4722** га, Зам шугам сүлжээний газар **45982.052** га, Ойн сангийн газар **573123.23** га, Усан сан бүхий газар **14285** га, Улсын тусгай хэрэгцээний газар **1129299.63** га -гаар тус тус батламжлан аймгийн газрын нэгдмэл сангийн 2019 оны тайланг зохих журмын дагуу шаардлагын хэмжээнд гаргасан байна гэж дүгнэн “Газрын нэгдмэл санг баталгаажуулах тухай” тогтоолыг батлав.

7. Алтанбулаг сумын хатуу хучилттай авто зам барьж буй аж ахуйн нэгжид уг замд зориулж хайраг олборлох зөвшөөрөл олгох тухай аймгийн иргэдийн Төлөөлөгчдийн Хурлын Тэргүүлэгч Д.Батсуурийн мэдээллийг хэлэлцээдУлаанбаатар хотын Хан-Уул дүүргийн 13 дугаар хорооны Туул тосгоны хатуу хучилттай авто замын төгсгөлөөс Алтанбулаг сумын төв хүртэлх хатуу хучилттай 13.7 км авто зам барьж буй “Ялгуусан” ХХК-д, Засгийн газрын 2014 оны 222 дугаар тогтоолоор батлагдсан “Авто зам, төмөр замын салбарт хэрэгжүүлэх зарим төсөл, хөтөлбөрт шаардагдах түгээмэл тархацтай ашигт малтмалыг хайх, ашиглах тусгай журам”-ыг жишиг болгон зөвхөн барьж буй авто замдаа зориулан дайрга олборлох зөвшөөрөл олгох арга хэмжээ авах, Ялгуусан” ХХК-ийн дайрга олборлох талбайн байршлыг холбогдох хууль, тогтоомжид нийцүүлэн тогтоож, дайрганы борлуулалтын үнэлгээг тогтоон, төлбөрийг сумын төсөвт төвлөрүүлэх, дайрга олборлосон талбайн нөхөн сэргээлтийг журмын дагуу хийлгэхийг аймгийн Засаг даргад даалган хуралдааны тэмдэглэлээр үүрэг өгөв.

8. Заамар сумын зарим иргэдийн, бичил уурхайн зориулалтаар аймгийн тусгай хэрэгцээнд газар авахуулах хүсэлтийн тухай аймгийн иргэдийн Төлөөлөгчдийн Хурлын Тэргүүлэгч Б.Нямдоржийн мэдээллийг хэлэлцээд Заамар сумын “Дэвжих Заамар”, “Өсөх-ирээдүй”, “Газарчин”, “Ивээл” нөхөрлөлүүдийн, тус сумын зарим газрыг бичил уурхайн зориулалтаар аймгийн тусгай хэрэгцээнд авахуулах тухай хүсэлтийг судлан үзэж холбогдох хууль тогтоомжид /”Ашигт малтмалын тухай” хууль, “Бичил уурхайгаар ашигт малтмал олборлох журам”, Засгийн газрын 2019 оны “Бичил уурхайгаар ашигт малтмал олборлох үйл ажиллагааны талаар авах зарим арга хэмжээний тухай” 355 дугаар тогтоол зэрэг/ нийцэж байгаа бол шийдвэрийн төсөл, танилцуулга боловсруулан аймгийн иргэдийн Төлөөлөгчдийн Хурлын арван зургаадугаар хуралдаанаар хэлэлцүүлэн шийдвэрлүүлэх, дээр дурдсан нөхөрлөлүүдийн хүсэлт нь хууль тогтоомжид нийцэхгүй байгаа бол түүгээрээ хариу өгөх арга хэмжээ авахыг аймгийн Засаг даргад уламжлав.

9. Сумын Иргэдийн Төлөөлөгчдийн Хурлын 2019 оны ажлыг дүгнэсэн тухай аймгийн иргэдийн Төлөөлөгчдийн Хурлын Тэргүүлэгчдийн Ажлын албаны мэдээллийг хэлэлцээд 2019 оын ажлаараа эхний 5 байранд шалгарсан сумдуудыг үнэлэн “Сумдын иргэдийн Төлөөлөгчдийн Хурлын 2019 оны үйл ажиллагааг дүгнэсэн тухай” тогтоолыг батлав.

Аймгийн ИТХ-ын Тэргүүлэгчдийн 2020 оны 1 дүгээр хуралдаанаар 9 асуудал хэлэлцэж 5 тогтоол батлан хуралдааны тэмдэглэлээр 3 үүрэг өгөв.   
 Монгол улсын шинэ Үндсэн хууль батлагдсаны 28 жилийн ойг тохиолдуулан Монгол туургатан театрт “Өнөө цаг” сэдэвт Ардын их хурлын депутатуудын уулзалт, ярилцлагын арга хэмжээг зохион байгууллаа. Үндсэн хуулийг хэлэлцэн батлах үйл хэрэгт ард иргэдийнхээ төлөөлөл болон Төв аймгаас 30 депутат оролцож, өөрсдийн хувь нэмрээ оруулж байжээ. Тэдний төлөөлөл болгож Лүн сумаас сонгогдсон Ардын их хурлын депутат П.Энхсайхан, Архуст сумаас сонгогдсон Ардын их хурлын депутат н.Базардорж, Жаргалант сумаас сонгогдсон Ардын их хурлын депутат н.Дашзэвэг нарт хүндэтгэл үзүүлсэн бөгөөд депутатуудын зүгээс Үндсэн хууль баталсан түүхэн үйл явц, Төв аймгийн депутатуудын үүрэг оролцоо болон 1992 оны Үндсэн хуулийн ач холбогдол, 28 жилийн дараах үр дүнгийн талаар санал сэтгэгдлээ хуваалцсан юм. Мөн энэ үеэр төрийн албан хаагчид, иргэдийн дунд танин мэдэхүйн АХА тэмцээнийг зохион байгууллаа.

           Төв аймгийн ерөнхий боловсролын сургуулийн 9-12 дугаар ангийн сурагчдын дунд “Үндсэн хууль Монголын ард түмний үнэт зүйл мөн” сэдэвт эссэ бичлэгийн уралдааныг зарлаж, эссэ бичлэгийн уралдаанд нийт 32 хүүхэд эссэ ирүүлснээс эхний 3 байранд:-

1.Төв аймгийн Баянчандмань сумын Мэргэжил сургалт үйлдвэрлэлийн төвийн сантехникийн 2а ангийн сурагч Б.Ганпүрэв

2. Төв аймгийн Зуунмод сумын Хүмүүн цогцолбор сургуулийн 12 дугаар ангийн сурагч Т.Ариунзаяа

3. Төв аймгийн Заамар сумын 2 дугаар сургуулийн 9а ангийн сурагч Э.Оюундарь нар тус тус шалгарч өргөмжлөл, мөнгөн шагналаар шагнагдлаа.

Аймгийн иргэдийн Төлөөлөгчдийн Хурал, Засаг даргын Тамгын газраас хамтран зохион байгуулж, аймгийн төвийн төрийн захиргааны 1, 2 дугаар байранд үйл ажиллагаа явуулдаг төрийн байгууллагуудын алба хаагчдын дунд монгол ёс заншлын шагайн наадгай 3 төрөл, спортын 3 төрлийн тэмцээнийг зохион байгууллаа.

Улс, аймгийн цолтой бөхчүүдийн “Манлайн баясгалан” үндэсний бөхийн тэмцээнийг аймгийн Бөхийн өргөөнд 2020.01.13-ны өдөр Жаргалант, Лүн сумдтай хамтран амжилттай зохион байгуулж тус тэмцээнд аймгийн хурц арслан Э.Ууганбаяр түрүүлж, Улсын харцага Ө.Даваабаатар үзүүрлэлээ.

Аймгийн ИТХ-ын Тэргүүлэгчдийн хуралдаанаас батлагдсан аймгийн ИТХ, Тэргүүлэгчдийн 2020 оны хэлэлцэх асуудлын төлөвлөгөө, үйл ажиллагааны төлөвлөгөөг тогтоолын хамт нэг хувийг аймгийн Засаг даргад, төлөвлөгөөнүүдийг бүрэн эхээр нь олшруулан гарын авлага бэлтгэн Хурлын Тэргүүлэгчид, Төлөөлөгчид, Ажлын албаны ажилтнуудад, сумдын ИТХ-дад тус тус хүргүүлэн ажиллаа.

Ажлын албанаас Тэргүүлэгчдийн 1-р хуралдаанаас эцэслэн батлагдсан 4 тогтоол, хуралдааны тэмдэглэлээр өгсөн 4 үүргийг албажуулан зохиогчдод хүргэсэн байна.

Аймгийн ИТХ-ын Тэргүүлэгчдийн хуралдааны шийдвэрүүд, тухайн сард хийж гүйцэтгэсэн ажлын мэдээлэлийг khural.mn сайт болон иргэний танхим, мэдээллийн самбаруудад байршуулан иргэдэд мэдээлж ажиллав.

Монголын Нутгийн Удирдлагын Холбооноос иргэдийн Төлөөлөгчдийн Хурлын Ажлын албыг чадавхижуулах, үйл ажиллагааг нь чанаржуулах, олон нийтийн оролцоог өрнүүлсэн санал санаачлагыг идэвхижүүлэх зорилгоор 21 аймгийн 330 сумын иргэдийн Төлөөлөгчдийн Хурлын Тэргүүлэгчдийн нарийн бичгийн дарга нарт зориулсан сургалтыг 2020 оны 1-р сарын 16-аас 2-р сарын 14-ны өдрүүдэд зохион байгуулахаар төлөвлөсөн бөгөөд манай аймгийн 27 сумын иргэдийн Төлөөлөгчдийн Хурлын нарийн бичгийн дарга нар 1-р сарын 23-24-ны өдрүүдэд тус сургалтанд хамрагдлаа.  Иргэдийн Төлөөлөгчдийн Хурлын Ажлын албыг чадавхжуулах нь сэдэвт сургалтаар:-

1."Нутгийн өөрөө удирдах байгууллагын үйл ажиллагааг шинэчлэх асуудал, ИТХ-ын Төлөөлөгчийн ёс зүйн үлгэрчилсэн дүрэм түүнийг баталж хэрэгжүүлэх арга зам"

2. Засгийн газраас дэвшүүлсэн зорилт, нутгийн өөрөө удирдах байгууллагын үүрэг

3. Үндсэн хуулийн нэмэлт өөрчлөлт, Засаг захиргаа нутаг дэвсгэрийн нэгж түүний удирдлагын тухай хуулийг шинэчлэх үзэл санаа

4. Төрийн албан хэрэг хөтлөлт

5. Төрийн албаны хуулийг хэрэгжүүлэх арга, нутгийн өөрөө удирдах байгууллагын үүрэг

6. Гэмт хэрэг, зөрчлөөс урьдчилан сэргийлэх ажилд ИТХ-ын байгууллагын үүрэг

7.УИХ-ын болон орон нутгийн сонгуулийн хуулийн шинэчлэл, нутгийн өөрөө удирдах байгууллагын үүрэг зэрэг сэдвүүдээр Улсын Их Хурлын Төрийн байгуулалтын байнгын хороо, Засгийн Газрын Хэрэг Эрхлэх газар, Хууль зүй дотоод Хэргийн яам, Монголын Нутгийн Удирдлагын Холбоо, Монгол Улсын Төрийн Албаны Зөвлөл, Сонгуулийн Ерөнхий Хорооны холбогдох албан тушаалтан, референтүүд сургалт хийж мэдээлэл өглөө.

2020 оны 1-р сарын 27-ны өдөр Улс төрийн хилс хэрэгт хэлмэгдэгчдийг цагаатгах, тэдэнд нөхөх олговор олгох тухай хуулийн дагуу хэлмэгдэгч Н.Монцайн хүүхэд иргэн Д.Шийтэр, хэлмэгдэгч Ш.Цэрэн-Очирын хүүхэд иргэн Х.Буянхишиг, хэлмэгдэгч Д.Чимбээн хүүхэд иргэн Ч.Содовцэрэн, хэлмэгдэгч С.Лувсан-Ёндонгийн хүүхэд иргэн Д.Сүхбаатар нар хуульд заасан материал бүрдүүлбэр ханган анхан шатны шүүхээр 80 сая төгрөг олгохоор шийдвэрлэсэнийг мөн хэлмэгдэгч Ж.Цэрэндондогийн хүүхэд иргэн Ц.Хадбаатар, Хэлмэгдэгч н.Зэвэгийн хүүхэд иргэн З.Долгорсүрэн нар хуульд заасан материал бүрдүүлбэр ханган анхан шатны шүүхээр 40 сая төгрөг олгохоор шийдвэрлэснийг Цагаатгах ажлыг удирдан зохион байгуулах аймгийн салбар комиссын дарга Ц.Энхбат гардуулан өглөө.

2019 оны 1-р сарын 22-24-ны өдрүүдэд Монгол Улсын Засгийн Газрын Хэрэг эрхлэх газраас зохион байгуулсан нэгдсэн сургалтад аймгийн ИТХ-ын дарга Ц.Энхбат, Засаг дарга Ж.Батжаргал нар оролцож ажилласан.

Энэ сард Төрийн төв болон орон нутгийн байгууллагуудаас 21 албан бичиг хүлээн авч 44 бичиг гаргав. Үүнээс хариу өгч шийдвэрлэх 4 бичиг бүртгэгдснээс 4 бичигт хариу өгч шийдвэрлэсэн байна.

Мөн аймгийн ИТХ-ын даргын нэр дээр 2 өргөдөл ирснийг бүртгэн авч 1 өргөдлийн хариуг өгч, 1 өргөдөл шийдвэрлэх шатандаа байна.

2020 оны 1 дүгээр сард Зуунмод сумын ИТХ, Алтанбулаг сумын ИТХ-ууд 1 сард хийж гүйцэтгэсэн ажлын тайлангаа ирүүлж ажилласан байна.

**Зуунмод сумын ИТХ:-**

Зуунмод сумынТэргүүлэгчдийн ээлжит Арвангуравдугаар Хуралдаан 01-р сарын 06-ны өдөр хуралдсан бөгөөд тус Хуралдаанаар:-

1. ИТХ-ын ээлжит бус хуралдааны тов зарлаж, хэлэлцүүлэх асуудал батлах тухай

2. Захирамжуудыг хүчингүйд тооцох тухай

3. Сумын ИТХ-ын Тогтоол, шийдвэрийн хэрэгжилтийн тухай асуудлуудыг тус тус хэлэлцэн нийт 3 тогтоол батлан гаргасан байна.

Зуунмодсумын ИТХ-ын ээлжит бус Арвандолоодугаар Хуралдаан 2020 оны 01-р сарын 09-ний өдөр хуралдаж тус Хуралдаанаар:

1.Газар зохион байгуулалтын 2020 оны Төлөвлөгөө батлах тухай

2.Сумын ИТХ-ын Хороодын бүрэлдэхүүнд өөрчлөлт оруулах тухай

3.Төсвийн жагсаалтанд өөрчлөлт оруулах тухай асуудлуудыг тус тус хэлэлцэн нийт 3 Тогтоол батлан гаргасан байна.

Үндсэн хуулийн өдрийг тохиолдуулан Зуунмод сумын ИТХ-ын даргын удирдамжаар Шинэ Үндсэн хууль батлалцсан Монгол Улсын Хүний гавъяат их эмч Галданцогтын Түмэннаст, Сансрайн Пүрэвсүрэн нарт хүндэтгэл үзүүлэх ажлыг зохион байгуулсан байна.

Мөн Үндсэн хууль батлагдсан өдөрт зориулж жил бүр ИТХ-аас зохион байгуулдаг Шилжин явах цом бүхий спортын 5 төрөлт тэмцээнийг ИТХ-ын төлөөлөгчид, ЗДТГ, Хот тохижуулах Газрын хамт олны дунд зохион байгуулан явуулсан байна.

Сумын ИТХ-аас сумын ЗДТГ-ын шуурхай мэдээллийн цагаар нийт ажилчид, албан хаагчдад Шинэ Үндсэн хуулийн өдөрт зориулсан мэдээлэл хийж ажилласан байна. Сумын ИТХ-ын Төлөөлөгчид, Улс төрийн албан хаагчдын Хувийн ашиг сонирхол болон Хөрөнгө орлогын мэдүүлгийг ХАСХОМ мэдүүлэг бүрдүүлэлтийн программд мэдүүлж ажилласан байна.

2019 онд сумын ИТХ-д хөтлөгдсөн баримт бичгүүдийг хадгаламжийн нэг болгонсумын ЗДТГ-ын Архивт 2019 оны нийт 26 боть Архивын нэгжүүдийг бүрдүүлэн хүлээлгэн өгсөн байна.

Монголын Нутгийн Удирдлагын Холбооноос эрхлэн гаргадаг “Нутгийн удирдлага” сэтгүүлийг 2019 оны 4-р улиралд нийт 35 ширхэгийг захиалан ажилласан бөгөөд тус сэтгүүлийг сумын ИТХ-ын нийт Төлөөлөгчид тус бүрт, иргэд олон нийтэд үзүүлэн таниулахаар ЗДТГ-ын угтах самбар, Тэргүүлэгчдийн Ажлын албанд тус бүр байршуулан ажилласан байна.

**Алтанбулаг сумын ИТХ:-**

Алтанбулаг сумын ИТХ-ын Тэргүүлэгчдийн хуралдаан 2020 оны 01-р сарын 07 -нд хуралдаж 3 асуудал хэлэлцэж 3 тогтоол батласан байна. Тус хуралдаанаар:-

1.“Хүртээмжтэй, чанартай төрийн үйлчилгээ” урианы жилийн ажлын хэсгийг байгуулах тухай

2. Алтанбулаг сумын түүхийн хуудсыг жил бүр зузаатгаж байх тухай ажлын хэсгийн мэдээллийг хэлэлцэж сумын түүхийн хуудсыг зузаатгахаар бэлтгэсэн материалыг дэмжиж сумын соёлын төвийн орон нутгийг судлах танхим, ИТХ-д 2 хувь хадгалах нь зүйтэй гэж үзсэн байна.

3. Сум хөгжүүлэх сангийн үйл ажиллагаанд ИТХ-ын эдийн засаг, төсөв санхүү, дэд бүтэц, үйлдвэрлэл үйлчилгээний хорооны ажлын хэсэг томилох тухай зэрэг 3 асуудал хэлэлцжээ.

Тус ажлын хэсэгт сум хөгжүүлэх сангийн үйл ажиллагаанд үзлэг хийж дүнг сумын ИТХ-ын Тэргүүлэгчдийн 2-р сарын хуралдаанд танилцуулах үүрэг чиглэлийг өгсөн байна.

Сумын ГХУСАЗЗ 2019 оны ажлыг дүгнэж ГХУСАЗЗ-ийн дэргэдэх дэд зөвлөлүүдийн ажлаар тэргүүлсэн байгаль орчны эсрэг гэмт хэргээс урьдчилан сэргийлэх ажлыг зохицуулах дэд зөвлөлийг шагнаж урамшуулахаар шийдвэрлэсэн бөгөөд шагналыг гардуулан өгсөн байна. Мөн зөвлөлийн хуралдаанаар ГХУСАЗЗ-ийн ажилд идэвхи санаачлагатай оролцсон “Дэлгэрбуянт” малчдын бүлгийг шалгарсан бөгөөд шагналыг сумын ИТХ-ын дарга Н.Батмөнх гардуулан өгсөн байна.

МЭДЭЭ БЭЛТГЭСЭН:

АЖЛЫН АЛБАНЫ АЖИЛТАН Д.ОЮУНСАЙХАН

ХЯНАСАН:

НАРИЙН БИЧГИЙН ДАРГЫН ҮҮРГИЙГ ТҮР

ОРЛОН ГҮЙЦЭТГЭГЧ Э.ДОРЖСҮРЭН